Boden
Store norske leksikon,Geografi,Verdens geografi,Europa,Sveriges geografi
Boden er en bykommune i Norrbottens län i Sverige. Kommunen har et areal på 4043 kvadratkilometer med 28 100 innbyggere (2022).
Boden er en skogskommune med mange innsjøer og myrer. Størstedelen av bosetningen er langs Luleälven, som flyter gjennom kommunen. Næringslivet domineres av den offentlige sektoren (forsvaret, helsevesenet og kommunen).Kommunesenteret Boden (16 800 innbyggere 2020) er Sveriges største garnisonsby. Boden er et viktig jernbaneknutepunkt ved den nordlige stambanen og malmbanen Luleå-Narvik. Byen fikk byprivilegier i 1919. Les mer i Store norske leksikon Bodens fästning Eksterne lenker Boden kommune Upplev Boden – offisiell besøksguide